CELEX: 62017TN0819
Language: fi
Date: 2017-12-18 00:00:00
Title: Asia T-819/17: Kanne 18.12.2017 – Sierra v. EUIPO

26.2.2018   
            
            
               FI
            
            
               Euroopan unionin virallinen lehti
            
            
               C 72/39
            
         Kanne 18.12.2017 – Sierra v. EUIPO
   (Asia T-819/17)
   (2018/C 072/50)
   Oikeudenkäyntikieli: espanja
   
      Asianosaiset
   
   
      Kantaja: Mercedes Sierra (edustaja: asianajaja E. Fontes Vila)
   
      Vastaaja: Euroopan unionin teollisoikeuksien virasto (EUIPO)
   
      Vaatimukset
   
   Kantaja vaatii, että vastaaja velvoitetaan poistamaan kantajan vuotta 2016 koskevan arviointivuoden arviointikertomuksesta (Appraisal Report) moitteet, jotka koskevat kantajan kommunikointitapaa, koska kyseessä ovat väärät tiedot ja loukkaus, joka kohdistuu yksilön vapauteen ilmaista vapaasti ajatuksensa ja mielipiteensä.
   
      Oikeudelliset perusteet ja pääasialliset perustelut
   
   Kyseessä oleva kanne on nostettu vuotta 2016 koskevasta, vuotuisesta työpaikalla suoritettavasta kantajan arvioinnista tehdystä EUIPO:n päätöksestä.
   Kantaja vaatii konkreettisesti tiettyjen arviointien poistamista arviointikertomuksesta (Appraisal Report).
   Kanteensa tueksi kantaja vetoaa oikeuteensa ilmaista itseään vapaasti virastossa ilman, että hänen täytyy pelätä seuraamuksia.
   Kantajan mukaan hänen oikeuttaan ilmaisunvapauteen on loukattu, ja perustelut päätökselle olla ylentämättä virkamiestä tavalla, joka vastaa hänen omistautumistaan, hänen työsuorituksiaan ja työnsä laatua, saattaa hänet avuttomaan asemaan.